**Ipotenuza despărțirii**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un punct comun cândva, iubirea,

a-ngemănat două destine-

un Tu de-un cromatism aparte,

un Eu pierdut printre ruine.

Eu-doar amurgul vietii-n care

strânsesem vise prezumtive,

iar Tu-un răsărit sălbatic

printre iluzii primitive.

Ca-ntr-un delir scăpat din cușcă

ne-am întâlnit instinctual,

gândiri diametral opuse

unite-n punctul virtual.

Eu desenam spre est confuzii,

un strigăt germina în ele,

spre vest, te sufoca o vară

din algele uitate-n piele.

Învinși de-această geometrie

în care ne-am jucat de-a mirii,

săpăm cu semne de-ntrebare

ipotenuza despărțirii.

Adina V.

09.07.2017